Tiftakruh is-serje It-Tfal Jiġu Bil-Vapuri ? Dan kien beda fl-2002 u huwa serje adattat minn triloġija ta' rumanzi miktuba minn Oliver Friggieri. L-ewwel żewġ sensiliet ġew addattati minn Lino Grech mir-rumanzi It-Tfal jiġu bil-Vapuri u La Jibnazza Niġi Lura . L-aħħar sensiela ibbażata fuq it-tielet ktieb, Id-Dgħajsa f'Nofs il-Port . Din tal-aħħar ġiet addattata għat-televiżjoni minn Mario Micallef, li kien ukoll interpreta l-karattru ta' Dun Grejbel. Illum il-ġurnata wieħed jista' jerġa jara l-episodji fuq is-sit elettroniku NET On Demand .